Το νέο συνταξιοδοτικό καθεστώς των δημοσίων υπαλλήλων μετά τις πρόσφατες νομοθετικές αλλαγές
Creators: name: Αναστασιάδου, Καλλιόπη Στυλιανού
Publisher: name: Aristotle University of Thessaloniki
Year: 2022
Subjects: Δημόσιοι Υπάλληλοι
Συνταξιοδοτικό καθεστώς
Ενιαίος Φορέας Κοινωνικής Ασφάλισης (ΕΦΚΑ)
Public Servants
Pension Scheme
Single Social Security entity

description: Η παρούσα εργασία διαπραγματεύεται το θέμα της ένταξης των δημοσίων υπαλλήλων στον Ενιαίο Φορέα Κοινωνικής Ασφάλισης (ΕΦΚΑ), σε συνδυασμό με την πρόσφατη νομολογία του Συμβουλίου της Επικρατείας (ΣτΕ) και του Ελεγκτικού Συνεδρίου (ΕλΣ) επί του ζητήματος αυτού. Εισαγωγικά γίνεται μία αναφορά στην ίδρυση του ΕΦΚΑ με τον νόμο 4387/2016 και στην αυτοδίκαιη ένταξη όλων των φορέων κοινωνικής ασφάλισης σε αυτόν, ενώ εξετάζεται και η συνταγματικότητα της σύστασης του ΕΦΚΑ αλλά και η ένταξη των νεοπροσλαμβανόμενων δημοσίων υπαλλήλων στον φορέα αυτό με τον νόμο 3865/2010. Περαιτέρω, μελετάται η νομική φύση της σύνταξης των δημοσίων υπαλλήλων η οποία σύμφωνα με τις νομολογιακές παραδοχές αποτελεί περιοδική παροχή που καταβάλλεται στους δημοσίους υπαλλήλους αντί μισθού και ως συνέχεια αυτού μετά την αποχώρηση από την υπηρεσία. Η εν λόγω καταβολή βαρύνει τον κρατικό προϋπολογισμό και διακρίνεται από τις κοινωνικοασφαλιστικές παροχές του άρθρου 22 παρ. 5 του Συντάγματος, καθώς οι τελευταίες δεν φέρουν τα χαρακτηριστικά αμοιβής η οποία στηρίζεται σε μία ειδική σχέση. Τίθεται εν προκειμένω λοιπόν το ερώτημα κατά πόσο το άρθρο 22 παρ. 5 δύναται να καλύπτει και τους δημοσίους υπαλλήλους. Πέρα όμως από την νομική φύση της ίδιας της παροχής εξετάζεται και η νομική φύση του ίδιου του Δημοσίου ως φορέα συνταξιοδότησης των δημοσίων υπαλλήλων, καθώς και η νομική φύση των εισφορών των δημοσίων υπαλλήλων. Επί των ζητημάτων αυτών και συγκεκριμένα αναφορικά με την ένταξη των δημοσίων υπαλλήλων στον Ενιαίο Φορέα τα ανώτατα δικαστήρια της χώρας εξέδωσαν αρχικά αντιφατικές αποφάσεις. Πιο συγκεκριμένα την απόφασης 930/2019 του τμήματος ΙΙ του Ελεγκτικού Συνεδρίου και την 1880/2019 της Ολομέλειας του Συμβουλίου της Επικρατείας. Σύμφωνα με την πρώτη από αυτές η ένταξη των δημοσίων υπαλλήλων και λειτουργών έρχεται σε αντίθεση με την συνταγματική αρχή της ασφάλειας δικαίου και της δικαιολογημένης εμπιστοσύνης. Αντίθετα σύμφωνα με την 1880/2019 ΟλΣτΕ η υπαγωγή των δημοσίων υπαλλήλων και λειτουργών σε καθεστώς υποχρεωτικής κύριας κοινωνικής ασφάλισης δεν αντίκειται σε καμία διάταξη του Συντάγματος. Εξάλλου κατά το Σύνταγμα επιβάλλεται η προστασία των δημοσίων υπαλλήλων μετά το πέρας της σχέσης του με το Δημόσιο από τους ίδιους κινδύνους, από τους οποίους προστατεύονται και οι εργαζόμενοι στον ιδιωτικό τομέα. Η επιλογή της εν λόγω προστασίας εναπόκειται στον νομοθέτη και ο σεβασμός των συνταγματικών διατάξεων που επιβάλλουν την διασφάλιση της αξιοπρεπούς διαβίωσης των δημοσίων υπαλλήλων μετά την έξοδό τους από την υπηρεσία και το λειτούργημά τους. Στην συνέχεια εκδόθηκε η υπ’ αριθμό 2020/2020 απόφαση της Ολομέλειας του Ελεγκτικού Συνεδρίου η οποία έκρινε ότι είναι συνταγματική η ένταξη των δημοσίων υπαλλήλων στον Ενιαίο Φορέα υπό τον όρο της τήρησης εύλογης αναλογίας μεταξύ αποδοχών ενέργειας και σύνταξης. Επιπλέον σχετικά με την κατηγορία των δημοσίων υπαλλήλων γίνεται ανάλυση του δικαιώματος συνταξιοδότησης αυτών με αναφορές στον χρόνο ασφάλισης, την περίπτωση στέρηση του δικαιώματος αυτού, στις συντάξεις, αλλά και την διαδικασία συνταξιοδότησης που ακολουθείται, ενώ παρατίθενται και ορισμένα παραδείγματα. Τέλος, αναλύεται και το συνταξιοδοτικό καθεστώς των δικαστικών λειτουργών επειδή θεωρήθηκε ότι φέρει ορισμένα κοινά χαρακτηριστικά με αυτό των δημοσίων υπαλλήλων τα οποία και συγκρίνονται μεταξύ τους σε ορισμένες περιπτώσεις
description: The dissertation focuses on the new pension scheme for the civil servants in Greece after the latest reforms and their inclusion to the united public social security provider. The research is based on the recent decisions of the Hellenic Court of Audit (Synedrio, which is the Supreme Financial Court and Audit Institution) and the Hellenic Council of State (Symvoulio tis Epikrateias, the Supreme Administrative Court of Greece). The introductory part discusses the establishment of the united public social security provider according to 4387/2016 Act and the de jure merger of the previous providers to the united one. Additionally, it is examined whether this Act and the 3865/2010 Act about the integration of the newly employed public servants to the new social security service provider is in accordance with the Hellenic Constitution. Furthermore, the legal nature of the pension of the public servants is being discussed. The latter according to the decisions of the Hellenic Courts is a recurrent benefit paid to public servants instead of salary after they resign from their service. This benefit is paid by the state budget and is different to benefits paid according to article 22 (5) of the Constitution. The most important difference between them is that the latter do not display the characteristics of a renumeration based on a special relationship. So, the main question is whether article 22 (5) can include public servants. Additionally, the legal nature of the State as pension provider for the public servants as well as the legal nature of the national insurance contributions of the public servants are also discussed. Regarding these issues two of the Hellenic Supreme Courts issued conflicting decisions. The 930/2019 decision of the Hellenic Court of Audit, and the 1880/2019 decision of the Hellenic Council of State. The first held that the integration of the public servants to the new social security service provider is against the principle of legal certainty and legitimate expectations. While the second held that this integration is in accordance with the Constitution. To put it differently the Constitution imposes the protection of the public servants after they resign from their service from the same risks as the employees at the private sector. The form of protection from those risks is the legislator’s choice but whatever this choice is it should ensure the decent quality of life of the public servants after they resign from their service. Subsequently, the 2020/2020 decision of the Hellenic Court of Audit, plenary session, held that the integration of the public servants to the new social security service provider is in accordance with the Constitution provided that this satisfies the reasonable/adequate proportion between their wage during their service and their pension. Moreover, the public servants’ right to retirement is being analysed, focusing especially on their insurance history, deprivation of their rights, the amount of the pension and the retiring procedure. The final part of the research includes the analysis of the pension scheme of the judicial officers since it resembles to the pension scheme of the public servants